హైదరాబాద్ (ఆంధ్రజ్యోతి బిజినెస్): నాట్కో షేరు గత ఎనిమిది సెషన్స్లోనే 15 శాతం లాభపడింది. జనవరి-మార్చి త్రైమాసిక ఫలితాలు వెల్లడైనప్పటి నుంచి ఈ షేరు బుల్లిష్ గా ఉంటోంది. ఈ ఏడాది ఇప్పటి వరకు నాట్కో షేరు దాదాపు 81 శాతం పెరిగింది. జనవరిలో 581 రూపాయల స్థాయిలోఉన్న షేరు ధర శుక్రవారం నాడు 1054 రూపాయలను తాకింది. బ్రోకరేజ్ సంస్థలు ఇప్పటికీ ఈ షేరు విషయంలో కొనుగోలుకే సిఫారసు చేస్తున్నాయి. అమెరికా మార్కెట్లోకి ఈ కంపెనీ దూసుకుపోతున్న తీరు, శరవేగంగా విస్తరిస్తున్న కార్డియో, డయాబెటాలజీ విభాగాల్లోకి అడుగుపెట్టడం, భారత్తో పాటు ఇతర వర్ధమాన దేశాల్లో హెపటైటిస్ సి ఔషధాలకు పెరుగుతున్న డిమాండ్, ఆంకాలజీ విభాగంలో కంపెనీ ఇప్పటికే సాధించిన పట్టు... నాట్కో షేర్లపై ఇన్వెస్టర్ల ఆసక్తికి కారణంగా చెబుతున్నారు.
hyderabad (aandhrajyoti bijines): natco sheru gatha enimidi seshanslone 15 saatam laabhapadindi. janavari-marchi traimaasika phalitaalu velladainappati nunchi ee sheru bullish gaa untondi. ee edaadi ippati varaku natco sheru daadaapu 81 saatam perigindi. janavarilo 581 roopaayala sthaayiloounna sheru dhara sukravaaram naadu 1054 roopaayalanu taakindi. brokerage samsthalu ippatikee ee sheru vishayamlo konugoluke sifaarasu chestunnayi. america marketloki ee company doosukupotunna teeru, saravegamgaa vistaristunna cardio, diabetology vibhaagaalloki adugupettadam, bhaaratto paatu itara vardhamaana deshaallo hepatitis si aushadhaalaku perugutunna demand, ancology vibhaagamlo company ippatike saadhinchina pattu... natco sherlapai investerla aasaktiki kaaranamgaa chebutunnaru.